Bolonya

Bolonya (Bulåggna en bolonyés y Bologna en italiano y oficialment) ye una ciudat italiana situata en a rechión d'Emilia-Romanya, en o nord-este d'Italia. Ye a capital d'Emilia-Romanya y d'a provincia de Bolonya.

A ciudat tien una población de 382.635 habitants (2011) en una superficie de 140,73 km², con una densidat de población de 2.718,93 hab/km².

 Historia 
Dende os suyos remotos oríchens etruscos fue dita Felsina dica l'anyo 1000 aC, dimpués estió una ciudat d'os celtas dita Bona, y posteriorment fa parti de l'Imperio Romano con o nombre de Bononia, d'o Reino Ostrogodo d'Italia, de l'Imperio Bizantín y d'un marquesau d'o Sacro Imperio Romano Chermanico.

A partir d'os sieglos XI y XII as cosas cambioron: a ciudat, encara que pertubata por as riotas populars y por as luitas entre os güelfos y os chibelins, se enriquió y cobró cada vegada mas importancia. En o sieglo XII encomenzó o periodo comunal y amanixioron os primers gremios d'o gotico.

En 1337 prencipió o gubierno d'a familia Pepoli, que rechiría os destins d'a ciudat mientres o periodo (1337-1401), y en 1401 prencipió o gubierno d'a familia Bentivoglio. En 1507 pasó a fer parte d'os Estaus Pontificios.

 Universidat de Bolonya 

Bolonya ye famosa por a suya universidat, a mas antiga d'Europa y d'o mundo occidental, establita en 1088 por Irnerius.

En a Edat Meya, fue famosa en tota Europa por as suyas escuelas d'humanidaz y dreito, tanto canonico con as figuras de Gracián y a suya Concordia Discordántium Cánonum y d'Irnerius en o Dreito Civil levando a o dreito a una epoca d'esplendor en Europa provocando a suya independencia como ciencia churidica d'a retorica.
Dita oficialment Alma mater studiorum, a universidat ye una institución t'alumnos d'os dos sexos, mantenita por o estau. Ofreixe cursos d'Artes, Dreito, Medicina, Farmacia, Matematicas, Incheniería, Agronomía, Albeitería y Pedagochía. O semiologo y escritor italiano Umberto Eco ye o titular d'a catedra de semiotica d'ista universidat. L'ex-primer ministro d'Italia, Romano Prodi, ye profesor d'o departamento d'Economía. Amás os poetas Dante y Petrarca estudioron en ista universidat.

 Localidaz achirmanatas 
 22px|border Leipzig (Alemanya).
 22px|border Zagreb (Croacia).
 22px|border Valencia (Espanya).
 22px|border Tolosa (Francia).
 22px|border Tesalonica, (Grecia).
 22px|border Saint-Louis (Estaus Unius).

 Referencias 

 Vinclos externos 

  Pachina web oficial municipal de Bolonya.

*